قومن بنات النبي = خيطن خيمچن عبي هاي الزلم ما تظل = باچر وراچن سبي يالله أستعدن لباجر =هالليلة كلش قصيرة باجر زلمنا تسافر =كلمن يروح إلمصيره إنسن دلال الهواشم =وإنسن صفات الأميرة كل وحده تلزم طفلها =ولوذن أسيرة بأسيرة وبسرعة كون المشي = إحنا نسا ونختشي لا يبقى عدجن أمل = باجر وراجن سبي من هسه خلنا نفكر =لمن تصير المسية ليلة تحامي رقية =وآني عليه البقية من الشمر يعتنيني= لا لا تطيحن عليه خلني وحدي إلسياطه= لمن يقطع إيديه باجر سياط الهضم ،=خل تنزل إعله العظم خلي أبشر إلكفل =باجر وراجن سبي ما ظل وكت يالحراير =باجر تسافر زلمنا باجر غطانا سحابة= ناتج مداخن خيمنا صيرن درع يا خواتي =وآنا أشيلن علمنا إحنا ثكاله وأرامل =بالغربة من يحترمنا ؟ نصبغ وجهنا بدمه = حتى العدو انوهمه كلشي صفن محتمل = باجر وراجن سبي لا لا تلفظن أسامي =خاف العدو يكتشفنا يبقى يسب الغوالي =يعرفها نقطة ضعفنا كل غالي باجر نتركه= ماكو اهم من شرفنا واللي يطمئنا باجر= كلش قريبة نجفنا باجر حرب تستمر =بين الخدر والشمر واقع صبح مو مثل = باجر وراجن سبي شوفن وجوه الغوالي =ساعة وحفظن علايم يختلف باجر شكلهم =لمن تطيح العمايم جثة تطيح إعلى جثة =تلتم جسوم الهواشم رملة يا ليلى تحيرن =منهو علي ومنهو جاسم كل الجثث تنسحق =تقطع وتفترق إنسن عتاب الأهل = باجر وراجن سبي مهد الطفل خل نبعده =شوفوله خيمة بعيدة رملة بعد لا تهلهل =شمع العرس ما نريده لمن تشوفن كفيلي= لحد تباوع لأيده وابن امي باجر نشوفه= سيف اليمزق وريده خل ننظر إلرقبته = وقت الظهر ذبحته ودعنّه بس بالعجل = باجر وراجن سبي من هسه صيرن سبايا =وآنا الحرس والكفيلة اتعلم إعلى الحراسة =ما ظل وكت هيّا ليلة ما نشتكي من ألمنا =من يسمع ونشتكي له ؟ أدري علينا صعوبة =وقصة سفرنا طويلة باجر زند ينبتر = باجر ظهر ينكسر عالشاطي يوقع جبل = باجر وراجن سبي لو وحدة باجر ولوها =لازم تخف ابمشيها خلها تنادي "يا زينب"= اعليه تأشر بإيديها حتى إيعرفني ويجيني= بلكت بعد ما يجيها إختك يا راعي الكفالة= كلها تدور عليها يا ويلي وكت الظهر = يرجع لي خالي المهر أعرف أخويه إنجتل = باجر وراجن سبي